**ți-e tot mai greu**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

să te trezești

să înțelegi cine ești

cine e dumnezeu

îți spui mereu

ca o mantră

dumnezeu e mare

e bun

ei și

ce-i cu asta

cineva din tine vrea să te cerți cu el

și chiar o faci în fiecare zi

când mai elimini o poruncă din decalog

e joi

e vineri

e ziua în care poți muri

poate chiar ai murit

amesteci într-una ultimul pahar de havana

cu bucățele de gheață

din inima ta congelată

și sorbi încet cu ultimul pai

“e o zi bună de murit”

fiecare zi e bună de ceva

bună

bună dimineața

noapte bună univers

dumnezeu tace

tu taci

undeva

cineva

îți soarbe sufletul cu un alt ultim pai

poate sunt eu

poate aș vrea să fiu

E=mc2

surâzi

nimic nu e nou sub soare